stanford-oval/wikipedia huggingface dataset:
גליה ישי
קריירה > בקולנוע

תפקידה הקולנועי הראשון היה נעמי בסרט "מלכת הכביש" (1971). בהמשך השתתפה בסרטים "אישה ושמה גולדה" (על חייה של גולדה מאיר), "קשר הדבש". הסרט זכה במקום ראשון בתחרות סרטים ארוכים-למחצה[דרושה הבהרה]. "עם ישראל חי", "לצוד פילים", "אנטנה" ו"אינרציה". ב-2018 הופיעה בסרט "לשם שינוי"- סרטה של טלי אברהמי, המופנה לציבור החרדי.
ספרה

ב-1979 כתבה ופרסמה את הספר "כתב חושם" שעוטר באיוריו של שמואל בונים. שירי ילדים שכתבה הולחנו ובוצעו באלבום הילדים של קורין אלאל "ארנבות משוקולד" (2011).
חיים אישיים

גליה ישי נפטרה ב-4 בינואר 2020 בבית החולים איכילוב, כחודש לאחר שהתגלתה בגופה מחלת הסרטן. היא הייתה גרושה ולא היו לה ילדים מתוך בחירה.
הנצחה

פברואר 2023 - אירוע לזכרה ב"בית היוצר" של אקו"ם בנמל תל אביב, במלאת 3 שנים לפטירתה.
עיריית תל אביב קבעה לוחית זיכרון בכניסה לביתה ברחוב נחמני 44א.
הערות שוליים

1 2  נועם שחק, פנים חדשות במצעדי הפזמונים, מעריב, 18 בדצמבר 1969
↑  "איש חסיד היה" כובש את אמריקה, דבר, 23 בדצמבר 1971
↑  קומדיה חדשה על פי מולייר בחיפה, דבר, 24 במאי 1973
↑  יוסי פריאל, "ילדי הירח" הבכורה הבאה בתיאטרון "הקאמרי", דבר, 4 בנובמבר 1976
↑  המלחמה האחרונה על במת סאטירה, דבר, 20 בדצמבר 1973
↑  חווה נובק, קרקס א.ד. גורדון למבוגרים, דבר, 14 ביולי 1981
↑  מרים טאו, "הפרח וקוץ בו" – קברט נשים במועדון התיאטרון, דבר, 30 במרץ 1976
↑  טליה מור, ה"זונה" שהחזירה את גליה ישי, מעריב, 22 ביולי 1984
↑  'גוזמאי' ו'בדאי' שוב בקומה השלישית, דבר, 29 בנובמבר 1978
↑  אבי מורגנשטרן, גליה ישי: "היורשת של ריקה זראי", מעריב, 24 בדצמבר 1986
↑  טל גורן, גליה ישי נותנת ברוק אתר "הבמה", 2005
↑  "קשר הדבש" - ראשון בתחרות הסרט הקצר, דבר, 14 בדצמבר 1977
↑  גליה ישי בדמות חושם, מעריב, 1 בפברואר 1979
↑  יוסי חרסונסקי, קורין אלאל ארנבות משוקולד, אתר "חרסונסקי מיוזיק", 2011
↑  השחקנית והזמרת גליה ישי הלכה לעולמה, באתר ‏מאקו‏, 4 בינואר 2020
↑  תמר סורוביץ', ארוע לזכרה של גליה ישי, באתר בית היוצר, ‏2023-01-15
| --- | --- |
בקרת זהויות :  NLI: 987007438473605171  BnF: cb17857582s (data)  ISNI: 0000 0000 2425 1091  LCCN: n80052287  MusicBrainz: aed5c8bd-2ecc-4a51-8a3b-2a40dc7cc2ce  SUDOC: 231392575  VIAF: 13607468   WorldCat (עם VIAF): 13607468 
המערכון "הלו חטיבה 7" במסגרת התוכנית "רד אלינו לבקעה", להקת פיקוד המרכז
לוחית זיכרון לגליה ישי בתל אביב
בהצגה "נפוליאון חי או מת"
הצמד "רגע וגלי", גליה ישי עם ציפי מור משמאל
בתחילת הדרך
כריכת הספר "כתב חושם", איור מאת שמואל בונים
דייוויד לודג'

| --- | --- |
אין תמונה חופשית
 לידה:  28 בינואר 1935 ברוקליי, הממלכה המאוחדת 
 פטירה:  1 בינואר 2025 (בגיל 89) ברמינגהאם, הממלכה המאוחדת 
 שם לידה:  David John Lodge 
 מדינה:  הממלכה המאוחדת 
 מקום לימודים:  אוניברסיטת ברמינגהאם, אוניברסיטת בראון, יוניברסיטי קולג' לונדון, St Joseph's Academy, Blackheath 
 שפות היצירה:  אנגלית 
 פרסים והוקרה:  אביר מסדר האמנויות והספרות (1997)  עמית החברה המלכותית לספרות (1976)  מפקד במסדר האימפריה הבריטית (1998)  פרס הות'ורנדן (1975) 
 
דייוויד ג'ון לודג' CBE,‏ FRSL (באנגלית: David John Lodge;‏ 28 בינואר 1935 – 1 בינואר 2025) היה סופר אנגלי.
הרומנים פרי עטו של לודג' התאפיינו בסאטירה על האקדמיה בכלל ועל מדעי הרוח בפרט. הוא גדל במשפחה קתולית ותיאר עצמו כ"קתולי אגנוסטי". רבים מגיבורי ספריו הם קתולים והקתוליות שלהם שימשה נושא מרכזי בספריו. הרומנים הבולטים שכתב הם The British Museum Is Falling Down‏ (1965),‏ How Far Can You Go?‏ (1980, ראה אור בארצות הברית בשם ‏Souls and Bodies) ו-Paradise News‏ (1991).
ביוגרפיה

לודג' נולד ברובע ברוקלי (Brockley) שבלונדון, אנגליה. הרומן הראשון שלו שהתפרסם הוא The Picturegoers‏ (1960) שמתאר את חוויותיו בצעירותו ב"בריקלי" (המבוסס על רובע ברוקלי בלונדון), שגם מתואר ברומן שלו Therapy. במלחמת העולם השנייה נאלצו לודג' ואמו להתפנות לסוריי וקורנוול.
לודג' למד ביוניברסיטי קולג' לונדון וקיבל תואר ראשון בהצטיינות ב-1955. הוא נשא לאשה את מארי פרנסס ג'ייקוב וקיבל תואר שני באותו מוסד. הוא עשה דוקטורט באוניברסיטת ברמינגהאם ולימד שם ספרות אנגלית בשנים 1960–1987, ונודע במיוחד בשל הרצאותיו על ספרות התקופה הוויקטוריאנית. בשנים 1964–1965 שהה כעמית מחקר של קרן הארקנס בעיר ניו יורק.
הוא פרש לגמלאות ממשרתו בברמינגהאם ב-1987 ונעשה סופר במשרה מלאה, אולם שמר על התואר פרופסור כבוד לספרות אנגלית מודרנית באוניברסיטה והמשיך לחיות בברמינגהאם. מאמריו מוצגים באוספים המיוחדים של ספריית אוניברסיטת ברמינגהאם.
פרט לכך שהאקדמיה והדת הרומית-קתולית היוו תמות מרכזיות בספריו, עבודתו של לודג' נטתה לשוב ולהציג את אותם אתרים בדויים: העיר רמידג' (Rummidge), שדומה לברמינגהאם, מדינת יופוריה (Euphoria) הבדויה בארצות הברית, שממוקמת בין מדינות "צפון קליפורניה" לבין "דרום קליפורניה" הופיעה דרך קבע ברומנים שלו, אוניברסיטת מדינת יופוריה שוכנת בעיר פלוטינוס (Plotinus), שיש לה דמיון עמום לברקלי (קליפורניה).
אחדים מהרומנים של לודג', בכללם Small World‏ (1984) ו-Nice Work‏ (1989), עובדו לסדרות טלוויזיה.
ב-1997 העניק משרד התרבות הצרפתי ללודג' את אות "אביר מסדר האמנות והספרות" (Chevalier dans l'Ordre des Arts et Lettres) וב-1998 הוכתר כמפקד מסדר האימפריה הבריטית בשל מפעלו הספרותי.
שני רומנים של לודג' היו מועמדים לפרס מאן בוקר וב-1989 עמד לודג' עצמו בראש חבר השופטים של הפרס.
רומנו הקומי "Deaf Sentence" ‏(2008), הנסוב על איש אקדמיה בגמלאות שהוא כבד שמיעה, מבוסס על בעיות השמיעה של לודג' עצמו.
לודג' נפטר ב-1 בינואר 2025.
ספריו שתורגמו לעברית

חילופי מקומות (Changing Places), 1975. תרגמה איילה צ'ודנובסקי (הוצאת כתר, 1983).
חושב... (Thinks...), 2001. תרגם שאול לוין (הוצאת מחברות לספרות, 2004).
פרסים ואותות הוקרה

פרס Hawthornden ופרס הספרות של היורקשייר פוסט עבור ספרו Changing Places
פרס Whitbread של השנה (1980) עבור ספרו How Far Can You Go?
מועמדות לפרס מאן בוקר (1984) עבור ספרו Small World
מועמדות לפרס מאן בוקר (1988) עבור ספרו Nice Work
פרס סאנדיי אקספרס לספרות (1988) עבור ספרו Nice Work
הפרס האזורי והמועמד הסופי לפרס סופרי הקומונוולת' (1996) עבור ספרו Therapy
נבחר כעמית האגודה המלכותית לספרות (Royal Society of Literature)
סדרת הטלוויזיה Nice Work (אותה עיבד בעצמו) זכתה בפרס איגוד הטלוויזיה המלכותי בקטגוריית סדרת הדרמה הטובה ביותר בשנת 1989 ובפרס נימפת הכסף (Silver Nymph) בפסטיבל הטלוויזיה הבינלאומי (מונטה קרלו, 1990)
לקריאה נוספת

Ammann, Daniel. David Lodge and the Art-and-Reality Novel. Heidelberg: Universitätsverlag C. Winter, 1991. ISBN 978-3-8253-4404-7
Bernard Bergonzi. David Lodge (Writers and Their Work). Tavistock, Devon: Northcote House Publishers, 1995. ISBN 978-0-7463-0755-7
Martin, Bruce K. David Lodge. New York: Twayne, 1999. ISBN 0-8057-1671-8
הערות שוליים

↑  Martin. David Lodge. p.xv.
↑  ג'ול סמית, ביוגרפיה של דייוויד לודג', contemporarywriters.com‏, 2009
| --- | --- |
בקרת זהויות :  NLI: 987007273397705171  PLWABN: 9810605719605606  BIBSYS: 90053572  BNE: XX1106896  BnF: cb12143276z (data)  CANTIC: a10813950  CiNii: DA00352507  GND: 118915185  ICCU: CFIV080315  ISNI: 0000 0000 2566 7339  LCCN: n50039463  LNB: 000018588  MusicBrainz: 192e36c7-3a4b-43cf-bfce-8b026281d8cd  NDL: 00447930  NKC: jn19990005146  NLA: 35310240  NLG: 64437  NLK: KAC199616912  NSK: 000032373  NTA: 068763433  RERO: 02-A003527792  SELIBR: 311359  SNAC: w6tb225j  SUDOC: 029906369  Trove: 906873  VIAF: 108231070   WorldCat (עם VIAF): 108231070
מתן חוזז

מתן חוזז (נולד ב-12 באוגוסט 1996) הוא כדורגלן ישראלי המשחק בעמדת הקיצוני בקבוצת הפועל ירושלים מליגת העל.
קריירה

חוזז החל לשחק כדורגל במחלקת הנוער של מכבי תל אביב, ובעונת 2014/2015 זכה עם קבוצת הנוער של המועדון באליפות ליגת העל לנוער. בקיץ 2015 הציעה מכבי תל אביב לחוזז לחתום על חוזה ארוך טווח ולצאת להשאלה לבית"ר תל אביב רמלה, אולם הוא סירב כיוון שחשש שלא יצליח לחזור לקבוצה בעתיד. לאחר שהפסיד בבוררות שהגיש נגד הקבוצה חתם בבית"ר תל אביב רמלה מהליגה הלאומית, וב-26 באוקטובר 2015 ערך את הופעת הבכורה שלו, בניצחון 1–2 על הפועל נצרת עילית. ב-8 בינואר 2016 הבקיע את שער הבכורה שלו בקריירה, בניצחון 1–3 על מ.ס. אשדוד, ובסך הכל כבש עשרה שערים בליגה הלאומית בעונת 2015/2016.
את עונת 2016/2017 החל במכבי תל אביב, וב-31 ביולי 2016 ערך את הופעת הבכורה שלו בקבוצה הבוגרת של המועדון, בניצחון 0–1 על מכבי פתח תקווה במסגרת גביע הטוטו. עם פתיחת העונה הושאל להפועל אשקלון, וב-17 בספטמבר 2016 ערך את הופעת הבכורה שלו בליגת העל, בהפסד 0–3 לבית"ר ירושלים. ב-5 בינואר 2017 הבקיע צמד בניצחון 2–5 על מכבי יפו במסגרת גביע המדינה, וב-18 במרץ 2017 הבקיע את שער הבכורה שלו בליגת העל, בניצחון 1–4 על הפועל חיפה.
ב-25 ביוני 2017 הושאל לבני יהודה תל אביב, ובמדיה כבש שישה שערי ליגה בעונת 2017/2018. בסיום העונה שב למכבי תל אביב, אך בתחילת עונת 2018/2019 שותף במשחק ליגה אחד בלבד, ובחלון ההעברות של ינואר הושאל להפועל חיפה. בהופעת הבכורה שלו במועדון כבש שער בניצחון 4–2 על מכבי פתח תקווה, ושבוע לאחר מכן כבש שלושער בניצחון 0–4 על בני סכנין.
בעונת 2020/2021 זכה עם הקבוצה בגביע המדינה, לאחר שעלה כמחליף במחצית במשחק הגמר בו ניצחה מכבי 1–2 את הפועל תל אביב לאחר הארכה.
ב-19 ביולי 2023 הושאל להפועל ירושלים עד לסיום עונת 2023/2024.
ב-21 באוגוסט 2024 חתם לעוד עונה בהפועל ירושלים.
תארים

אליפות: 2019/2020
גביע המדינה: 2020/2021
אלוף האלופים: 2019, 2024
גביע הטוטו: 2020/2021
הערות שוליים

↑  יניב טוכמן‏, בדרך לאבד כוכב נוער? מתן חוזז דורש להשתחרר ממכבי תל אביב, באתר וואלה, 2 בספטמבר 2015
↑  עמית וסר, ‏חוזז חתם לעונה בבני יהודה, גורדנה סיכם, באתר ONE‏, 25 ביוני 2017
↑  שלמה וייס‏, הפועל חיפה: מתן חוזז הושאל ממכבי תל אביב עד תום העונה, באתר וואלה, 8 בינואר 2019
↑  אופיר סער‏, מתאחד עם זיו אריה: מתן חוזז הושאל להפועל ירושלים עד לסוף העונה, באתר וואלה, 19 ביולי 2023
נוירומנסר

| --- | --- |

כריכת הספר בתרגום לעברית
 מידע כללי
 מאת:  ויליאם גיבסון
 שפת המקור:  אנגלית
 סוגה:  מדע בדיוני, סייברפאנק
 הוצאה
 הוצאה:  הוצאת אייס 
 הוצאה בשפת המקור:  Ace Books
 מקום הוצאה:  קנדה 
 תאריך הוצאה:  1984
 מספר עמודים:  271
 הוצאה בעברית
 הוצאה:  ספרית מעריב
 תאריך:  1994
 תרגום:  דני פלג
 מספר עמודים:  313
 פרסים
 פרס הוגו לרומן הטוב ביותר (1985)  פרס סיון לספר המתורגם הטוב ביותר (1987)  100 ספרי המדע הבדיוני והפנטזיה הטובים ביותר של NPR  פרס פיליפ ק. דיק (1984)  פרס נבולה לרומן הטוב ביותר (5 במאי 1985, 1984)  20th Century's Greatest Hits: 100 English-Language Books of Fiction 
 סדרה
 הספר הבא:  Count Zero 
 קישורים חיצוניים
 הספרייה הלאומית:  001316603
 
נוירומנסר (באנגלית: Neuromancer) הוא רומן מדע בדיוני אשר יצא לאור בשנת 1984. זהו רומן הביכורים של ויליאם גיבסון. הוא נחשב לרומן בעל השפעה רבה ולרומן הראשון בסוגת הסייברפאנק. זכה ב"כתר המשולש" של ספרות המדע בדיוני – פרסי הוגו, נבולה ופיליפ ק. דיק. זהו הרומן הראשון מתוך טרילוגיית "המשרה".
"נוירומנסר" מספר את סיפורו של קייס, האקר מובטל הנשכר על ידי פטרון מסתורי על מנת לקחת חלק בפשע אשר לכאורה בלתי ניתן לביצוע. הרומן מנתח ומבאר את האפשרויות הגלומות בבינה מלאכותית, מציאות מדומה, הנדסה גנטית, תאגידי על רב-לאומיים העולים בכוחם על המדינה הלאומית המסורתית והמרחב הקיברנטי, זמן רב לפני שרעיונות אלו קבעו לעצמם דריסת רגל בתרבות הפופולרית.
גיבסון גם חוקר את השפעת איבוד צלם אנוש בעולם הנשלט על ידי טכנולוגיה זולה וזמינה לכל, עולם שבו אלימות והשוק החופשי הם הדברים היחידים שעליהם יכול הפרט לסמוך. זהו עולם שבו המאפיינים הדיסטופיים של החברה מאוזנים ונבלמים על ידי הגיוון והשפע הבלתי נגמרים.
השראה לכתיבת הספר

גיבסון ציין את סרטו של ג'ון קרפנטר, "הבריחה מניו יורק", כהשראה לכתיבת הספר, באומרו:
התעניינתי מחילופי דברים באחת מסצנות הפתיחה בסרט שבה הסוהר אומר לסנייק "אתה הטסת את הכנף חמש מעל לנינגרד, הלא כן?" זו מתבררת כשורה סתמית, אבל לרגע השפעתה הייתה כמו המדע הבדיוני הטוב ביותר, שבו הערה רגילה יכולה לרמוז הרבה.
גיבסון הסביר שחלק נכבד מדיבור הרחוב או סלנג המחשבים מקורו ב"סלאנג סוחרי סמים בטורונטו 1969, או דיבורי אופנוענים", כגון הביטוי "שטוחקו" שהוא סלנג נהגי אמבולנסים למוות. גיבסון שמע את הביטוי כעשרים שנה לפני שכתב את הספר, וזה "פשוט דבק בו". הוא גם מציין את הסופר רוברט סטון כאחד מנותני ההשראה שלו, כ"אומן בסוגה מסוימת של פרנויה בדיונית".
חשיבות ספרותית ותרבותית

פרק זה לוקה בחסר. אנא תרמו לוויקיפדיה ו.
נוירומנסר נחשב ל"ארכיטיפ של ספרות הסייברפאנק", וזכייתו בכתר המשולש של פרסי ספרות המדע בדיוני במידה רבה עזרו להפוך את זרם הסייברפאנק ללגיטימי כסוגה ספרותית מדע בדיונית. זהו ספר המדע הבדיוני העטור בכמות הרבה ביותר של פרסים [דרוש מקור], והופיע לאחרונה ברשימת מאה הרומנים הטובים ביותר בשפה האנגלית שנכתבו בשפה האנגלית מאז 1923 של מגזין טיים.
עיבוד טלוויזיוני

אפל TV פלוס החלה בפיתוח סדרת מדע בדיוני המבוססת על הרומן, בכיכובם של פיטר סארסגארד, קאלום טרנר, מארק סטרונג, ג'וזף לי וקלמנס פוזי. הסדרה כוללת 10 פרקים ואשר צילומיה החלו בינואר 2025 בטוקיו.
הערות שוליים

1 2 3  Storming the Reality Studio: A Casebook of Cyberpunk and Postmodern Science Fiction
↑  Lawrence Person, "Notes Toward a Postcyberpunk Manifesto", first published in Nova Express issue 16 (1998), later posted to Slashdot
↑  TIME All-Time 100 Novels
| 0 | 1 | 2 |
| --- | --- | --- |
| הקודם: המשחק של אנדר  של אורסון סקוט קארד | פרס נבולה לרומן הטוב ביותר 1984 פרס הוגו לרומן הטוב ביותר 1985 | הבא: גאות הכוכב  של דייוויד ברין |
| --- | --- |
בקרת זהויות :  BNE: XX1994161  MusicBrainz work: 8274730e-08b3-4ef6-8046-30626164a5d3
סוכר

ערך זה עוסק בממתיק. אם התכוונתם למשפחת תרכובות אורגניות שאליה משתייך הסוכרוז, ראו .
קוביות סוכר
סוכר הוא שם כולל לקבוצה של פחמימות קצרות אכילות בעלות טעם מתוק אופייני, ומבנה גבישי (חד-סוכר ודו-סוכר), וכן שמו הרווח של הדו-סוכר סוכרוז. בטבלת הערך התזונתי של מזונות מציינים את קבוצת החד והדו סכרידים כסוכרים. שרשראות סכרידים ארוכות יותר בדרך כלל לא נקראות סוכרים אלא אוליגוסכרידים ופוליסכרידים.
בשל עלותו הנמוכה, אופיו הממכר וחיי המדף הארוכים שלו, בסוכר נעשה שימוש רב הן בתעשיית המזון והן בתעשיית המשקאות, והוא מהווה מרכיב עיקרי בממתקים, ובמשקאות קלים, ומרכיב בולט באוכל מוכן וברטבים, בעיקר כשאלו משווקים לילדים.
תזונה עתירת סוכרים המוספים למזון נקשרה לבעיות בריאותיות שונות כגון עששת, השמנת יתר ובעיות קוגניטיביות, ובאופן עקיף, סוכרת ויתר לחץ דם.
צריכת מנה גדולה של סוכר (למשל בשתיית משקה ממותק או אכילת קינוח) גורמת לזינוק באנרגיה ובתחושה הכללית, שלאחריו מגיעה נפילת סוכר המלווה בתחושת רעב ובירידה באנרגיה ובמצב הרוח.
אטימולוגיה

המילה "סוכר" היא מילה תועה ש"נדדה" לאורך ההיסטוריה הבלשנית ומקורה במילה शर्करा ‏(Sarkara) בסנסקריט שפירושה "מתוק". היא נכנסה לשפה הערבית כ"סוכר" (سكر) ולשפות אירופיות בהגיות שונות (למשל באנגלית - Sugar).
הפקת סוכר > קנה סוכר

קנה הסוכר הוא צמח עשבוני, שגבעוליו, המכילים עסיס מתוק, מגיעים לגובה שבעה מטרים. הוא זקוק לחום רב וגדל יפה בקרקע דשנה ולחה. לכן מצויים מטעים נרחבים של קנה סוכר בדרום ארצות הברית, באיי הודו המערבית, בקובה, בהוואי, בג'מייקה, בברזיל ובאוסטרליה.
את קני הסוכר קוצרים בטרם נוצר הפרי, שאם לא כן יעבור הסוכר מן הגבעולים לפירות. קוצצים את הקנים לפיסות קצרות, מנקים, ומעבירים בין גלילים של מכונת ערגול, הסוחטת את המיץ. מה שנותר נשטף במים חמים, הממסים את שאריות הסוכר ומוציאים אותו מן הקנה.
התמיסה המתקבלת היא נוזל בגון ירוק בהיר ומכילה כמה חומצות המשוות לה טעם לוואי חמוץ ומר. תוספת של מי סיד קושרת את חומרי הלוואי, וגורמת להם לשקוע בתחתית המכל. המיץ שנותר, עובר חימום ומועבר למכלי ואקום, שבהם הוא מתעבה לסירופ סמיך. זוהי תערובת של גבישי סוכר ומולאסה. התערובת מוזרמת לתוך תופים מסתובבים, מחוררים בדופנותיהם. תוך כדי כך, נפלטת המולאסה, וגבישי הסוכר נשארים בתוף.
המוצר המתקבל בדרך זו הוא סוכר חום, שבחלקו ישווק בצורה זו לאחר ייבוש חלקי, ובחלקו יעבור עוד תהליכים של זיקוק: תחילה חוזרים וממיסים אותו, ואחר-כך מועברת התמיסה דרך שורה של מסננים ומקבלת טיפול כימי, המסלק את שאריות החומרים הזרים. שוב מעבים את התמיסה, וכאשר נפלטים כל המים, הסוכר מתגבש. צבעו לבן, והוא נמכר בצורת אבקה, גרגירים קטנים, או קוביות. הסוכר הוא אחד המאכלים שאינם נושאים תאריך תפוגה.
הפקת סוכר > סלק סוכר

סלק הסוכר הוא ירק הדומה מאוד לסלק האדום המצוי, אך צבעו לבן והוא מכיל אחוז גבוה יותר של סוכר. סלק הסוכר הגדל מתחת לאדמה אינו זקוק לאקלים חם וגדל גם בארצות קרות.
לאחר הקציר, מנקים את סלק-הסוכר ופורסים אותו לפרוסות דקות. סילונים של מים חמים מוציאים את הסוכר מן הרקמה הצמחית. ותוספת סיד ופחמן דו-חמצני מסלקת את חומרי הלוואי. לאחר סינון, המשך התהליך דומה מאוד לזה הנהוג בקנה הסוכר.
הסוכרוז המופק מסלק סוכר זהה לזה המופק מקנה סוכר.
הפקת סוכר > סוכר חום

סוכר חום הוא סוכר שלא זוקקה ממנו הדבשה, או סוכר לבן שהוספה לו מולאסה. הוא בעל ערך קלורי מעט נמוך יותר מסוכר לבן, בשל נוכחות המים שבו, שגם הופכת אותו ליותר לח ומעט פחות מתוק. אף על פי שלעיתים הסוכר החום נתפס ומשווק כפחות מזיק מסוכר לבן, נראה כי ההבדל הבריאותי בין הסוגים זניח.
תזונה

אף שסוכרים המצויים באופן טבעי במזון (כגון בפירות וירקות ומוצר חלב) מהווים חלק מתזונה בריאה ומאוזנת, תזונה עתירת סוכר מוסף, מובילה לבעיות בריאותיות שונות כגון עששת והשמנת יתר, המהווה גורם סיכון משמעותי לסוכרת ומחלות לב וכלי דם, ואף נמצאו עדויות לכך שצריכת סוכר בכמות גבוהה גורמת לפגיעה בתפקודים קוגניטיביים שונים, וספציפית בזיכרון. מסיבות אלו המלצות גורמי הבריאות השונים קוראות להמעיט בצריכת סוכרים אלו כחלק מהתפריט.
בין השנים 1970 ו-2005 עלתה הצריכה הקלורית מסוכר וממתקים בארצות הברית בשיעור של 19% והאמריקאי הממוצע צורך כ-30 כפיות סוכר[דרושה הבהרה] מוסף בתזונה שלו, מעבר לסוכרים שנמצאים במזון באופן טבעי. בישראל, עלתה צריכת הסוכר לנפש לאדם מ-56.6 ק"ג בשנה בשנת 1991 ל-65.7 ק"ג בשנת 2005.
ארגון הבריאות העולמי המליץ בשנת 2003 להגביל את צריכת הסוכר המוסף למזון לשיעור הנמוך מ-10% מכלל צריכת הקלוריות ליום. איגוד הלב האמריקאי הנחה להגביל את הצריכה לעד 5–9 כפיות ביום (100–180 קק"ל) בהתאם למין, גיל ורמת הפעילות הגופנית. לשם קנה מידה, בכוס משקה ממותק יש כ-4.5 כפיות סוכר.
אחת הדרכים להפחית בצריכה קלורית של סוכר, היא על ידי שימוש בתחליף סוכר, אשר בו המתיקות גבוהה יותר או הערך הקלורי נמוך יותר.
תזונה > חששות בריאותיים הקשורים לעודף סוכר בתזונה

בשנת 2021 פרסם הממשל האמריקאי נתונים מהם עלה כי צריכת המשקאות הממותקים הממוצעת של כשני שלישים מהצעירים האמריקאים מתחת לגיל 18 עומדת על לפחות משקה מומתק אחד ביום. מנתוני האיגוד האמריקאי למחלות לב עולה כי האמריקאי הממוצע צורך 17 כפיות סוכר ביום, שהם כ-68 גרם, כאשר המלצת הארגון עומדת על 36 גרם לגברים ו-25 גרם לנשים.
תזונה > חששות בריאותיים הקשורים לעודף סוכר בתזונה > סוכרת

סוכרת מסוג 2 היא אחת הבעיות הבריאותיות הנפוצות במדינות מפותחות ומתפתחות רבות ברחבי העולם, על פי נתוני ארגון הבריאות העולמי, בשנת 2015 היו 1.6 מיליון מקרי מוות ישירות כתוצאה ממחלה זו.
בניגוד לסוכר ממזון, הסוכר ממשקאות חודר לגוף מהר ובעקבות זאת במקרים רבים הוא מעמיס על הלבלב ועל הכבד, מה שמוביל לסוכרת בטווח זמן קצר יותר ולמחלות לב.
מחקר משנת 2010 טען שצריכת משקה ממותק אחד עד שניים ביום מעלה את הסיכון לפתח סוכרת ב-26%.
תזונה > חששות בריאותיים הקשורים לעודף סוכר בתזונה > מחלות לב

מחלות לב גורמות ל-31% מכלל מקרי המוות בעולם ולמרות שלמשקה מתוק אחד ביום יש השפעות מינימליות על הלב, לצריכת משקאות ממותקים באופן קבוע מדי יום השלכות ארוכות טווח. מחקר על גברים ששותים משקאות ממותקים בסוכר, העלה כי כל מנה נוספת ביום העלתה את הסיכון לפיתוח מחלות לב ב-19%. מחקר אחר מצא גם סיכונים מוגברים למחלות לב בקרב נשים ששתו משקאות ממותקים מדי יום.
תזונה > חששות בריאותיים הקשורים לעודף סוכר בתזונה > השמנת יתר

השמנת יתר היא דאגה עולמית של מדיניות ציבורית ובריאות, כאשר אחוז האנשים הסובלים מעודף משקל והשמנת יתר ברבות מהמדינות המפותחות ובעלות הכנסה בינונית עולה במהירות.
צריכת סוכר במשקאות ממותקים נמצאה במתאם חיובי עם צריכת קלוריות גבוהה, יחד עם עודף משקל והשמנה.
תוספת סוכר היא תכונה נפוצה של מזונות מעובדים רבים כגון דגני בוקר, שוקולד, גלידה, עוגיות, יוגורטים ומשקאות המיוצרים על ידי קמעונאים. הנוכחות בכל מקום של משקאות ממותקים ופנייתם לצרכנים צעירים הפכו את צריכתם לנושא מדאיג במיוחד אנשי מקצוע בתחום בריאות הציבור. הן בארצות הברית והן בבריטניה, משקאות ממותקים בסוכר הם מקור הקלוריות המוביל בתזונה של בני נוער.
תזונה > חששות בריאותיים הקשורים לעודף סוכר בתזונה > סרטן

מחקר צרפתי שפורסם ב-2019 ב-"British Medical Journal" העלה גם קשר אפשרי בין צריכת משקאות ממותקים (משקאות המכילים יותר מ-5% סוכר) לבין סיכון גבוה או מוגבר לפתח סרטן.
החוקרים אמנם לא הצליחו להוכיח סיבתיות ברורה בין שני הגורמים, אך הם ציינו שניתן לקחת את התוצאות שלהם כאישור לכך ש"הפחתת כמות הסוכר בתזונה שלנו חשובה ביותר".
תזונה > חששות בריאותיים הקשורים לעודף סוכר בתזונה > הגיינת הפה

עששת או חורים בשיניים היא המחלה הלא מדבקת הנפוצה ביותר בעולם וצריכת סוכרים חופשיים גבוהה היא הגורם העיקרי לעששת. הטלת מיסי משקאות ממותקים נדונה כאמצעי פוטנציאלי להפחתת הנטל הבריאותי והכלכלי של עששת.
תזונה > חששות בריאותיים הקשורים לעודף סוכר בתזונה > פרקינסון

ממטא-אנליזה של 15 מחקרי עוקבה עם קרוב ל-30 מיליון משתתפים עולה כי סוכרת וקדם-סוכרת מלוות בסיכון מוגבר למחלת פרקינסון.
בהלכה

לגבי ברכת הסוכר יש הבדל בין סוכר חום המיוצר מקני סוכר, לבין סוכר לבן המיוצר מסלק סוכר: סוכר קנים - נחלקו הפוסקים בנוגע לברכתו יש אומרים שהסוכר נחשב כפרי, וכיון שהוא הפרי העיקרי שלשמו מגדלים את העץ, ברכתו העץ. יש אומרים שהסוכר אינו נחשב לפרי, וברכתו האדמה, ככל מאכל הצומח על עץ ואינו נחשב לפרי. ויש אומרים שכיון שאין ניכר כלל שהסוכר מיוצר מהקנים, שהרי הוא נראה כמלח, ברכתו שהכל. ולמעשה רוב העולם מברכים שהכל, כיוון שבכך יוצא ידי חובה לכל הדעות, ובדיעבד, אם בֵּרך 'העץ' או 'האדמה' - יצא ידי חובתו.
סוכר לבן מסלק סוכר - גם בנוגע לברכתו נחלקו הפוסקים. יש אומרים שהוא נחשב כעיקר הפרי של סלק זה, כי מגדלים אותו לשם ייצור הסוכר, ולכן ברכתו האדמה. ויש אומרים שברכתו שהכל, כיוון שאין ניכר כלל שהוא מיוצר מפרי זה. ורוב העולם מברכים שהכל, כיוון שבכך יוצא ידי חובה לכל הדעות, ובדיעבד, אם בֵּרך 'האדמה' - יצא ידי חובתו. ואם ברך 'האדמה' על מאכל אחר, רשאי לכתחילה לברך 'שהכל' על הסוכר, כיוון שאין דעתו לפטור בברכתו את הסוכר.
לגבי איסור ערלה בקני סוכר, המחלוקת זהה למחלוקת על ברכת הסוכר - יש הסוברים (הרדב"ז) שאין בהם איסור ערלה מכח סברת הרמב"ם שהסוכר דומה לדבש תמרים ודינו כדין זיעה. ויש הסוברים שיש בו איסור ערלה מכוח סברת הטור שהקנים אינם ראויים לאכילה, למעט הסוכר שיוצא מהם, ולכן זה הפרי של האילן.
לקריאה נוספת

ניר אביאלי, "מהפכת הסוכר", בספר: יובל גלעד (עורך), מהפכות: נקודות מפנה שעיצבו את עולמנו, האוניברסיטה המשודרת, בן שמן, מודן הוצאה לאור, 2017
סדריק דון

סדריק פרנק עמנואל דון (נולד ב-3 במאי 2004) הוא כדורגלן מחוף השנהב המשחק בעמדת החלוץ השני והקשר בהפועל ירושלים.
קריירה

ביולי 2022 הושאל להפועל ירושלים עם אופציית רכישה. בתחילה יועד כרכש לנוער, אך ב-20 באוגוסט 2022 ערך את הופעת הבכורה שלו ב-1-1 נגד הפועל חדרה. בהופעתו הבאה מול עירוני קריית שמונה כבש שער שוויון בתיקו 1-1 מול עירוני קריית שמונה.
בעונתו הראשונה, שיחק סדריק בבוגרים ובנוער במקביל. בתחילה שיחק כחלוץ ושחקן כנף, ובהמשך הוסט אל עמדת הקשר. בקיץ 2023 מימשה הפועל ירושלים את אופציית הרכישה עליו. ב-22 באוקטובר 2024 האריך את חוזהו בקבוצה עד שנת 2027. ב-1 בדצמבר 2024 הבקיע סדריק צמד בדרבי הירושלמי.
הערות שוליים

↑  הפועל קריית שמונה והפועל ירושלים נפרדו בתיקו 1:1, איתמר שבירו כבש שוב, באתר ישראל היום, 27 באוגוסט 2022
↑  אופיר סער‏, ימשיך ללבוש אדום-שחור: סדריק דון האריך חוזה בהפועל ירושלים, באתר וואלה, 22 באוקטובר 2022
דעת

ערך זה עוסק ביסוד או הכושר האנושי המאפשר לאדם לחשוב, להרגיש, ולהיות בעל מודעות. אם התכוונתם למשמעות אחרת, ראו .
דַּעַת (באנגלית: Mind) היא היסוד או הכושר האנושי המאפשר לאדם לחשוב, להרגיש ולהיות מודע הן לחוויה האישית שלו והן לסביבתו החיצונית. הדעת מתייחסת לרצון האנושי, כמו גם לאוסף של תפקודים עליונים של המוח, אשר כולל בין היתר תהליכים קוגניטיביים כמו: תפיסה, זיכרון, קשב, חשיבה לוגית, דמיון ושפה. תפקודים אלו מאפשרים לאדם להכיר את עצמו ואת העולם ולפעול עליהם. למשל, שכל ישר מתאר מצב שבו מופעל שיקול דעת ומתקבלת החלטה בהתבסס על תפיסה פשוטה של מצב או עובדות.
הדעת נידונה ונחקרת רבות במסגרת המדעים הקוגניטיביים אשר עוסקים בחקר ההכרה, כלומר בחקר כל התהליכים המעורבים ברכישת ידע, עיבודו, ייצוגו ויישומו. כמו כן, הדעת נדונה רבות גם במסגרת הפילוסופיה.
בעיות בתרגום המונח Mind לעברית והבדלה ממונחים דומים או מקבילים

לא קיים בעברית מונח מוסכם המתאים לתוכן המושג שמסומן באנגלית במילה mind, על כן משתמשים חליפות במונחים תודעה, שכל, דעת, תבונה, בינה, המנטלי ואף ״מיינד״.
בהקשר של ערך זה, הדעת מתייחסת לפן הקוגניטיבי והתודעתי של החשיבה האנושית. ישנה חפיפה מסוימת בין המונח "דעת" למונח "נפש". המונח "נפש" יכול לכלול גם את הפן הקוגניטיבי, אך לרוב מבטא התייחסות פסיכולוגית להיבטים הרגשיים של האדם. זאת להבדיל מהמונח "נשמה", אשר מתייחס להיבט הרוחני של האדם. מושגים אלו נדונים גם בתחומי הפילוסופיה והתאולוגיה.
בנוסף, יש להבדיל גם בין הדעת הקוגניטיבית לבין המוח, אשר משמש כבסיס הפיזיולוגי שלה. המוח הוא האיבר הראשי במערכת העצבים, המצוי בגופם של בעלי חיים מפותחים. תפקידו של המוח הוא לקבל מידע ממערכות החוש, לעבד אותו, ולהשתמש בו על מנת לנהל את ההתנהגות. רוב התפקודים הקוגניטיביים הגבוהים המיוחסים לדעת, קשורים למבנים שונים של האונה המצחית ובמיוחד לקליפת המוח הקדם-מצחית. בהקשר זה, קווליה הוא מונח בפילוסופיה של הנפש אשר מתייחס לחוויית התודעה הסובייקטיבית כישות עצמאית אשר מושפעת מהמוח, אך אינה המוח עצמו, וכמכילה ידע שלא ניתן לאמוד בכלים פיזיקליסטיים (כמו עצם החוויה של ראיית צבעים).